Az olasz nagydíj időmérő edzésén a 11. időt érte el, de mivel autójában erőforrást kellett cserélni, és mivel ezzel túllépte az engedélyezett évi keretet, ezért 10 rajthelyes büntetést kapott. A futamon a 46. körben az egyenesben remek el előzéssel megelőzte Nico Hülkenberget, majd az 52. körben kis híján telibe trafálta a célegyenes végén Kimi Räikkönent, de meg tudta fogni bravúrosan a csúszkáló Toro Rossót, végül a 11. helyen ért célba. A szingapúri nagydíj kvalifikációs edzésén a 10. időt érte el. A másnapi versenyen több kisebb probléma ellenére befejezte a versenyt a 14. helyen. A japán versenyhétvégén Sebastian Vettel bejelentette, hogy a szezon végén távozik a Red Bulltól, helyére a csapat Kvjatot lépteti fel. Az időmérő edzésen a 13. időt érte el, de csapattársa motorcseréje miatt egy helyett előre lépett a rajtrácson. Az esős másnapi versenyen a biztonsági autó mögül rajtolt a mezőny. A 46. körben Jules Bianchi balesete miatt megszakították a versenyt, így a 11. helyen intették le. Az első orosz nagydíj hétvégén az 5. legjobb időt érte el a kvalifikáción. A versenyen az 5. körben kisebb koccanás történt csapattársával, aminek következtében Kimi Räikkönen megelőzte őt. A versenytáv felénél Kvjat autója elkezdett vibrálni, ami miatt a boxba ment. Egy kör hátrányba intették le hazai versenyén a 14. helyen.